ALLV254

**Arbeids- og undervisningsformer**

Emnet gir studentane fordjupande innsikt i ei retning, eit forfattarskap eller eit problemområde. Emnet gir òg studentane djupare innsikt i litteraturvitskapleg metode og i litteraturvitskaplege problemstillingar gjennom sjølvstendig arbeid med ei skriftleg oppgåve, bacheloroppgåva.

Normalt er emnet bestemt for studentar som vil ta eksamen i eit tema det er blitt undervist i dei fire føregåande semestera. Etter særskild søknad kan ein òg gå opp etter eit tema med sjølvvalt pensum. Dette temaet må godkjennast av rettleiar, og det føreset at studenten allereie har eit gjennomtenkt framlegg til pensum. Undervisning blir gitt i form av individuell rettleiing.

**Obligatorisk undervisningsaktivitet**

Studenten skal levere problemstilling og litteraturliste til fastsett frist tidleg i semesteret. Det er obligatorisk å ha to rettleiingar med faglærar.

Problemstilling og litteraturliste skal leverast til eksamen@lle.uib.no eller i ei mappe i mitt uib.

Ein viktig del av oppgåva er at ein er kan definere eiga problemstilling og reflektere rundt denne.

**Vurderingsformer**

Eksamen består av to delar som kvar tel 50 % av endeleg karakter:

Bacheloroppgåve på 12-15 maskinskrivne sider (ca. 3500-5000 ord). Oppgåva skal ha skrifttypei Times New Roman eller liknande, skriftstorleik 12 og linjeavstand 1,5. Eventuell framside, litteraturliste og vedlegg er ikkje med i ordtellinga.

Munnleg eksamen der det blir eksaminert både i bacheloroppgåva og i resten av pensumet.

(Dagens:) Pensum omfattar ca. åtte verk. Eit utval på 100 sider litteraturteori tel som eitt verk. Likeins tel eit utval på 25 sider lyrikk eller 150 sider kortprosa som eitt verk. (Legge til:) Studenten må sørgje for at det sjølvvalgte pensumet ikkje overlappar med meir enn inntil 25% av pensum som studenten tidlegare har hatt og fått studiepoeng for. Dersom overlappinga er større enn 25% vil studenten ikkje få nye studiepoeng for emnet.